CIMBSหยุดไล่ล่า‘โกลเบล็ก’ถูกปล้น
&nbsp;&#8220;ซีไอเอ็มบี&#8221; หยุดไล่ล่ามาร์เก็ตติง &#8220;ชนะชัย&#8221; โบกมือลาซุกอกฟินันเซีย ไซรัส โยกมาร์เก็ตติงชุดใหญ่ 60 คน
21 ส.ค. 2554

“ซีไอเอ็มบี” หยุดไล่ล่ามาร์เก็ตติง “ชนะชัย” โบกมือลาซุกอกฟินันเซีย ไซรัส โยกมาร์เก็ตติงชุดใหญ่ 60 คน
นายสุชาย สุทัศน์ธรรมกุล ประธานเจ้าหน้าที่บริหาร บริษัทหลักทรัพย์ ซีไอเอ็มบี (ประเทศไทย) หรือ CIMBS เปิดเผยว่า บริษัทได้แก้ปัญหาเรื่องถูกร้องเรียนรับเจ้าหน้าที่การตลาด (มาร์เก็ตติง) ภายหลังเข้ารับตำแหน่งเมื่อวันที่ 18 ก.ค.ที่ผ่านมา โดยไม่วิ่งไล่ล่ามาร์เก็ตติง แต่ขอใช้สิทธิที่จะรับมาร์เก็ตติงเหมือน บล.อื่น
สำหรับนายกมล จิรบุรานันท์ อดีตผู้บริหาร บล.กสิกรไทย ซึ่งมาร่วมงานกับ CIMBS เคยเป็นลูกน้องเก่าของนายสุชาย และต้องการหาโอกาสการเติบโตในหน้าที่ ต้องการลาออกพักใหญ่ เมื่อรู้ว่านายสุชาย จะมาร่วมงานที่ บล.CIMBS จึงลาออกจาก บล.กสิกรไทย มารับตำแหน่ง รองกรรมการผู้จัดการ CIMBS
“ผมมารับงานที่นี่แล้ว จะพยายามทำทุกอย่างตามนโยบายสมาคมบริษัทหลักทรัพย์ แต่ผมก็ต้องการมีสิทธิเท่าที่อื่น ถ้ามาร์เก็ตติงคนไหนจะออก ผมก็มีโอกาสรับเข้ามา ผมคิดว่าจะไม่มีการดึงอีกแล้ว แต่เราจะเป็นตัวเลือกหนึ่งที่ให้มาร์เก็ตติงเลือก” นายสุชาย กล่าว
ประธานเจ้าหน้าที่ กล่าวว่า จำนวนมาร์เก็ตติงที่มาร่วมงานมีจำนวนไม่มาก หรือโบรกเกอร์ละ 3-4 คน แต่กลับถูกโจมตีหนัก เชื่อว่าเป็นการสกัดและกลัวการเติบโตของ CIMBS 
แหล่งข่าวจากวงการโบรกเกอร์ เปิดเผยว่า นายชนะชัย จุลจิราภรณ์ ประธานเจ้าหน้าที่บริหาร บล.โกลเบล็ก จะเข้าร่วมงานกัน บล.ฟินันเซีย ไซรัส ในตำแหน่งกรรมการบริหาร ต้นเดือน ส.ค.นี้ นอกจากนี้ยังมีมาร์เก็ตติงที่ตามออกไปแล้วชุดแรก 30 คน และทยอยอีก 30 คน รวม 60 คน ซึ่งมีมาร์เก็ตแชร์ 1.5% ของตลาด ส่งผลให้มาร์เก็ตแชร์ของฟินันเซีย ไซรัส ขยับขึ้นเป็น 6% ติดอันดับ 2 ของมาร์เก็ตแชร์ทั้งตลาดเร็วๆ นี้